## dachser_inteligent_logistics

Tlačová správa V Bratislave, 16. 3. 2020

**Vyhlásenie o súčasnej situácii s ohľadom na šírenie vírusu COVID-19**

**Týmto oznámením poskytuje DACHSER informácie o opatreniach, ktoré podniká, aby sa zabránilo šíreniu vírusu COVID-19 (známeho tiež ako koronavírus) v spoločnosti DACHSER, s ohľadom na súčasný prevádzkový stav a prípadné dopady na zásielky našich zákazníkov.**

Vzhľadom na súčasnú situáciu boli v celej spoločnosti DACHSER vypracované konkrétne pokyny pre správanie a preventívne opatrenia. Medzi opatrenia, ktoré sa majú prijať, patrí vytvorenie centrálneho systému reportingu, pravidelné hodnotenie situácie a ďalšie opatrenia vyplývajúce z aktuálnej situácie. Príslušné činnosti boli tiež rozšírené a prehĺbené na základe existujúceho manažmentu hygieny v rôznych oblastiach (ľudské zdroje, prevádzková a procesná hygiena).

Okrem týchto interných pravidiel DACHSER dodržiava všetky platné úradné predpisy a prijíma príslušné preventívne opatrenia. V prípade obmedzení vzťahujúcich sa na konkrétne lokality sú akčné plány pripravené na realizáciu, aby sa zabezpečilo, že naša sieť bude môcť naďalej fungovať. Aby sme zaistili plynulý proces musíme spolupracovať so všetkými stranami, ktoré sú zapojené do dodávateľských reťazcov, čo zahŕňa aj prácu s vodičmi kamiónov, aby mohli tiež dodržiavať zvýšené hygienické predpisy. Tiež sme plne integrovali vodičov do našich pravidiel hygieny a všade sme im poskytli dezinfekčné prostriedky na ruky. Robíme všetko preto, aby sme udržali dodávateľské reťazce našich zákazníkov a predchádzali oneskoreniu dodávok. Ak by mali byť dodávateľské reťazce akýmkoľvek spôsobom ovplyvnené prehliadkami, kontrolami, rušením letov a pod., budeme usilovať o nájdenie alternatívnych spôsobov odoslania tovaru.

Chceli by sme tiež zdôrazniť, že dodacie lehoty pre zásielky by sa mohli predĺžiť. Vďaka opatreniam, ktoré sme doteraz prijali, sa však cítime dobre vybavení na riešenie súčasnej situácie. Je preto dôležité, aby sme udržiavali úzku koordináciu s našimi zákazníkmi.

Ak máte akékoľvek otázky ohľadne svojej zásielky, obráťte sa prosím na svoju kontaktnú osobu v príslušnej pobočke spoločnosti DACHSER.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk